Document ID: 32000R2858

Komisijas Regula (EK) Nr. 2858/2000
(2000. gada 27. decembris),
kas groza Regulu (EK) Nr. 2125/95, ar ko atklāj tarifa kvotas konservētām sēnēm un paredz šo kvotu piešķiršanu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulas (EK) Nr. 2290/2000 [1], (EK) Nr. 2435/2000 [2] un 2851/2000 [3], ar ko atsevišķiem lauksaimniecības produktiem nosaka konkrētas koncesijas Kopienas tarifa kvotu veidā un kā autonomu un pārejas posma pasākumu paredz konkrētu Eiropas Līgumos ar Bulgāriju, Rumāniju un Poliju paredzēto lauksaimniecības koncesiju koriģēšanu, jo īpaši to 1. panta 3. punktu,
tā kā:
(1) Komisijas Regula (EK) Nr. 2125/95 [4], kurā jaunākie grozījumi izdarīti ar Regulu (EK) Nr. 2493/98 [5], paredz to kvotu piešķiršanu, kas attiecībā uz konservētām sēnēm piešķirtas Polijai, Rumānijai un Bulgārijai attiecīgi II, V un VI pielikumā Padomes 1995. gada 22. decembra Regulā (EK) Nr. 3066/95, ar ko atsevišķiem lauksaimniecības produktiem nosaka konkrētas koncesijas Kopienas tarifa kvotu veidā un kā autonomu un pārejas posma pasākumu paredz konkrētu Eiropas līgumos paredzētu lauksaimniecības koncesiju koriģēšanu, lai ņemtu vērā Lauksaimniecības nolīgumu, kas noslēgts daudzpusējo tirdzniecības sarunu Urugvajas kārtā [6], kurā jaunākie grozījumi izdarīti ar Regulu (EK) Nr. 2435/98 [7].
(2) Regula (EK) Nr. 3066/95 tika atcelta ar Regulu (EK) Nr. 2851/2000 un aizstāta ar Regulām (EK) Nr. 2290/2000, (EK) Nr. 2435/2000 un (EK) Nr. 2851/2000, kuras ir attiecīgi saistītas ar Bulgāriju, Rumāniju un Poliju. Minētās tarifu koncesijas konservētām sēnēm ir iekļautas tādas, kādas tās noteiktas Regulās (EK) Nr. 2290/2000 un (EK) Nr. 2435/2000 attiecībā uz Bulgārijas un Rumānijas izcelsmes produktiem no vienas puses un tās piešķir bez daudzuma ierobežojumiem saskaņā ar Regulu (EK) Nr. 2851/2000 attiecībā uz Polijas izcelsmes produktiem no otras puses. Regula (EK) Nr. 2125/95 ir attiecīgi jāgroza, lai to pielāgotu šiem jaunajiem noteikumiem, svītrojot atsauces uz Poliju, izņemot atsauci 5. pantā attiecībā uz tradicionālo importētāju iesniegtajiem licenču pieteikumiem.
(3) Šajā regulā paredzētie pasākumi ir saskaņā ar Augļu un dārzeņu pārstrādes pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 2125/95 groza šādi.
1. Regulas 1. pantu aizstāj ar šādu pantu:
"1. pants
1. Ar šo atklāj I pielikumā noteiktās tarifa kvotas konservētām atmatenēm, uz ko attiecas KN kodi 07119040, 20031020 un 20031030, saskaņā ar šo kvotu piemērošanas noteikumiem.
2. Piemērojamā procentuālā nodokļa likme ir 12 % attiecībā uz produktiem, kas minēti ar KN kodu 07119040 (kārtas numurs 09.4062), un 23 % attiecībā uz produktiem, kas minēti ar KN kodiem 20031020 un 20031030 (kārtas numurs 09.4063). Tomēr vienotu 8,4 % likmi piemēro, ja minēto produktu izcelsmes valsts ir Bulgārija (kārtas numurs 09.4725) vai Rumānija (kārtas numurs 09.4726)."
2. Vārdu "Polija" svītro no 2. panta 2. punkta un 4. panta 1. un 5. punkta.
3. Vārdu "Polija" svītro no 10. panta 3. punkta.
4. Regulas I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 2001. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 27. decembrī

Labels: 3
15
17
6